
Projekti “Narva ja Narva-Jõesuu linnade kui turismi sihtkoha arendamine“ omafinantseeringu kinnitamine
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet koostöös Narva-Jõesuu linnavalitsusega valmistab ette projekti taotluse “Narva ja Narva-Jõesuu linnade kui turismi sihtkoha arendamine”. Projektitaotlus on plaanis esitada EAS Turismiturunduse programmi avalikule ja kolmandale sektorile, mille toetatavate tegevuste hulka kuulub turundusürituste korraldamine, välismessidel osalemine, infokandjate valmistamine-levitamine, pressireiside jm -ürituste korraldamine, veebiarenduseks ja e-turunduseks. Programmi kaasfinantseering moodustab 70% abikõlblikest projekti kuludest.  Programmi tingimustel  sildfinantseerimine ei ole vajalik. 

Projekti tegevused on plaanitud kaheks aastaks (2010-2011). Kogu projekti eelarve moodustab ligikaudu 2 000 000 krooni. Narva  linna poolne omafinantseering on plaanitud maksimaalselt  428 000 krooni. 

Projekti “Narva ja Narva-Jõesuu linnade kui turismi sihtkoha arendamine” eesmärk on suurendada välisturistide arvu ja nende külastamise kestust Narva ja Narva-Jõesuu linnades Narva piirkonna turismipotentsiaali tuntuse tõstmise abil sihtturgudel. Projekti sihtturud on Soome, Venemaa, Rootsi, Saksamaa, Läti ja Norra.
Projekti planeeritud tegevused:

1. Atraktiivsete ja informatiivsete infokandjate välja töötamine (sh turismikaardid, turismi infobrošüürid, temaatilised infobrošüürid, Narva piirkonna tutvustav raamat, info voldikud, ürituste kalendrid, ürituste flyerid)
2. Osalemine messidel oma stendidega (Saksamaal, Venemaal, Rootsis ja Norras)
3. Seminaride ja kohtumiste korraldamine messide ajal (Saksamaal, Venemaal, Rootsis ja Norras)
4. Pressireiside korraldamine ajakirjanikele ja tutvumisreisid reisikorraldajatele sihtturgudelt

5. Reklaamartiklide väljatöötamine ja avaldamine turismi väljaandes sihtturgudel

6. Narva turismi kodulehekülje uuendamine (rootsi ja norra keelte lisamine) ja Narva piirkonna e-turunduse korraldamine

Projekti planeeritava tulemusena kasvab inimeste arv, kes saavad infot Narva piirkonna kohta ligikaudu 3 500 000 inimese võrra, suurendab välisturistide ööbimiste arv piirkonnas 10% võrra viie aasta jooksul (2011-2015), külastajate arv novembrist aprillini kasvab keskmiselt 750 inimestele viie aasta jooksul (2011-2015). 
2008. a. kulutas Narva linn turismi turundustegevustele oma eelarvest  460 733 krooni, nendest 282 100 krooni välismessidel osalemiseks, 101756 krooni infomaterjalide uuendamiseks ja 76 877 krooni turismialase reklaami avaldamiseks. 
Projekt vastab Narva linna arengukavale:

Strateegiline eesmärk 2.1: linna maine on parendatud
Tegevussuund 1.4.1: tõhustada olemasolevaid ja töötada välja uued meetmed linna maine kujundamiseks ja informatsiooni paremaks levitamiseks
Ülesanded: 2.1.1.1 linna positiivse maine turustamine 
Ülesanded: 2.1.1.2 uute reklaamtoode valmistamine
Ülesanded: 2.1.1.3 osalemine rahvusvahelistes infomessides
Narva Linnavolikogu otsusega on vaja kinnitada projekti omafinantseering summas 428 000 krooni perioodil 2010-2011. 
2. ÕIGUSLIKUD JÄRELDUSED

Projektide omafinantseeringu kinnitamine on võimalik Narva Linnavolikogu otsusega, sest see ei ole seadusega antud kellelegi teise kinnitada.  Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 antud otsust vastu võtta. 
3. OTSUS

3.1 Kinnitada projekti „Narva ja Narva-Jõesuu linnade kui turismi sihtkoha arendamine“ omafinantseeringuks 428 000 krooni aastatel 2010-2011.
2010. aastal – 214 000 kr

2011. aastal –  214 000 kr
3.2  Projekti positiivse rahastamisotsuse korral Narva Linnavalitsusel näha omafinantseering ette 2010-2011.a. eelarves.  
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

